paragraph_text: Apatin (njemački: Abthausen) je grad u Bačkoj (Vojvodina, Srbija), sjedište istoimene općine. Apatin je smješten u sjeverozapadnoj Bačkoj, na lijevoj obali Dunava. Teritorij općine Apatin zahvaća površinu od 333 četvorna kilometra, a graniči se s općinama Sombor i Odžaci, te Republikom Hrvatskom. Ostala naselja u općini su Kupusina, Prigrevica, Svilojevo i Sonta.